Administrateur was die titel van die hoof van 'n provinsiale regering in Suid-Afrika in die jare 1910 tot 1994. Met die vorming van die drie Huise van die Parlement is die Provinsiale Rade ontbind. Die wetgewende magte van die Provinsiale Rade is toe na die Administrateurs van die provinsies oorgeskuif. In 1994, met die vorming van nege provinsies, is die amp van Administrateur afgeskaf. Die Zuid Afrika Wet het bepaal: daar moet in elk van die destydse vier provinsies ’n hoof-uitvoerende amptenaar wees, aangestel deur die Goewerneur-Generaal-in-rade, en die administrateur van die provinsie genoem. Alle handelinge in uitvoerende hoedanigheid i.v.m. provinsiale sake het namens hierdie amptenaar geskied. By die aanstelling van ’n administrateur is sover moontlik voorkeur gegee aan iemand wat in die provinsie woon. Administrateurs is vir 5 jaar aangestel en hul salarisse is deur die Parlement voorsien. Toe die Republiek van Suid-Afrika tot stand gekom het, is die amp van administrateur behou. In die destydse artikel 2 van die Mandaat vir S.W.A. (1920) is bepaal dat die gebied as ’n onafskeidelike deel van die Unie van S.A. geadministreer moet word. Ook daar is dus ’n administrateur aangestel as hoof-uitvoerende amptenaar. Die administrateurs wat in S.A. diens gedoen het is - Kaapprovinsie: Sir Frederick de Waal, 1910–1925 Adriaan Fourie, 1926–1929 Johannes Hendrik Conradie, 1929–1939 kapt. Francois Allen Joubert, 1939–1942 Maj. Gideon Brand van Zyl, 1942–1945 (word Goewerneur-generaal van Suid-Afrika) Philippus Arnoldus Myburgh, 1946–1946 Johan Georg Carinus, 1946–1951 Philippus Jacobus Olivier, 1951–1958 Dr. Josias Hendrik Otto du Plessis, 1958–1960 Nico Malan, 1 Junie 1960 – 31 Mei 1970 Andries Hendrik Vosloo, 1 Junie 1970–1975 Dr. Lapa Munnik, 1975–1979 Gene Louw, 1979–1989 Kobus Meiring, 1989– Transvaal: Johan Rissik, 1910–1917 A.G. Robertson, 1917–1924 Jannie Hofmeyr, 1924–1929 J.S. Smit, 1929–1934 S.P. Bekker, 1934–1938 Genl. J.J. Pienaar, 1938–1948 Dr. William Nicol. 1948–1958 F.H. Odendaal, 1958–1966 Sybrand van Niekerk, 1966–1979 Willem Cruywagen, 1979–1987 Danie Hough, 1987– Natal: Charles John Smythe, 1910–1918 Sir George Thomas Plowman, K.T., C.M.G., J.P., 1918–1928 Herbert Gordon Watson, I.S.O., 1928–1943 George Heaton Nicholls, P.C., 1943–1944 Douglas Edgar Mitchell, 1944–1948 Denis Gem Shepstone, 1948–1958 Alfred Ernest Trollip, 1958–1961 Theo Gerdener, 1961–1970 Wynand Wilhelm Benjamin Havemann, 1970–1979 Stoffel Botha, 1979–1984 R.M. Cadman, 1984–1990 Con Botha, 1990– Oranje-Vrystaat: Alfred Ernest William Ramsbottom, 1910–1915 Christiaan Rudolf de Wet, 1914–1914 Cornelius Hermanus Wessels, 1915–1924 Esaias Reinier Grobler, 1924–1929 Carl Theodorus Muller Wilcocks, 1929–1936 Johannes Buys, 1936–1936 (waarnemend) Johannes Frederik Janse van Rensburg, 1936–1940 Stephanus Philippus Barnard, 1940–1950 Jacobus "Jim" Johannes Fouché, 1951–1959 Johannes Willem Jacobus Coetzee du Plessis, 1959–1969 Gabriel François van Lingen Froneman, 1969–1974 Abraham Cornelis van Wyk, 1974–1979 Cornelius "Nak" van der Merwe, 1979–1980 Louis Johannes Botha, 1980–1991 Louis van der Watt, 1991–1994 Suidwes-Afrika: Gysbert Hofmeyr, 1920–1926 Albertus Werth, 1926–1933 David Conradie, 1933–1943 Peter Hoogenhout, 1943–1951 A.J.R. van Rhijn, 1951–1953 Daniel Thomas du Plessis Viljoen, 1953–1963 Wentzel Christoffel du Plessis, 1963–1968 Johannes Gert van der Wath, 1968–1971 Barend van der Walt, 1971–1977 Bron: Die Afrikaanse Kernensiklopedie, J.P. Scannell (red.), 1965 Laat weet as u oor addisionele inligting beskik wat ons hier kan bywerk.